Tartu – Viljandi – Kilingi-Nõmme tee

pisi|Tartu – Viljandi – Kilingi-Nõmme tee Uusna külas

Tartu – Viljandi – Kilingi-Nõmme tee (põhimaantee nr 92) on üks Eesti põhimaanteedest. See saab alguse Tartu linna piiril Tallinna–Tartu–Võru–Luhamaa tee 185. kilomeetril. Tee pikkus on 122,8 km, sh 4,8 km pikkune lõik Viljandi linnas (Viljandi linna tänavatena Tartu, Uus, Jakobsoni, Tallinna, Vaksali ja Pärnu maantee). Tee lõpeb Väljakülas Valga–Uulu tee 95. kilomeetril.

Tartu – Viljandi – Kilingi-Nõmme tee loodi 2000. aastate alguses, kui ühendati kaks tugimaanteed: Tartu–Viljandi ja Viljandi – Kilingi-Nõmme tee.

Viljandi linna liikluskorralduse tõttu toimub liiklus Tallinna ja Tartu tänavate vahel Tartu suunal mööda ühesuunalist Jakobsoni tänavat ja Tartu suunalt mööda ühesuunalist Uut tänavat.

Maantee läbib kolme maakonda: Tartu maakonda (Tartu linn, Elva vald), Viljandi maakonda (Viljandi vald, Viljandi linn, Põhja-Sakala vald) ja Pärnu maakonda (Saarde vald).

 Sillad Tartu – Viljandi – Kilingi-Nõmme teel 

Sildade nimistu pärineb Teeregistri andmebaasist.Teeregistri andmed seisuga 27. mai 2021.
Silla nimiKaugus maantee algusest, kmÜletatav takistusHaage läbikäigusild3,6KergliiklusteeIlmatsalu sild4,1Ilmatsalu jõgiUlila sild13,5Elva jõgiKavilda sild18,5Kavilda jõgiRannu-Jõesuu sild36,9EmajõgiVaibla truup40,9Meleski ojaLeie sild44,4Leie ojaOiu sild48,5Tänassilma jõgiNuia sild66,3Ärma jõgiViiratsi I viadukt71,0KergliiklusteePinska viadukt78,4VallateeRaudna truup80,9Raudna jõgiMännaoja truup82,9Rõõsa ojaOjapere sild87,0Ojapera ojaPuna sild91,8Kõpu jõgiKanaküla sild108,7Halliste jõgi

 Asulad Tartu – Viljandi – Kilingi-Nõmme teel 

Tartu linn, Õssu küla, Räni küla, Märja alevik, Haage küla, Pihva küla, Rõhu küla, Teilma küla, Ridaküla, Võsivere küla, Kaimi küla, Mõisanurme küla, Puhja alevik, Tännassilma küla, Sangla küla, Väike-Rakke küla, Suure-Rakke küla, Verevi küla, Vaibla küla, Leie küla, Oiu küla, Valma küla, Ridaküla, Jõeküla, Loime küla, Tänassilma küla, Mähma küla, Tõnuküla, Uusna küla, Vana-Võidu küla, Viiratsi alevik, Viljandi linn, Pinska küla, Päri küla, Raudna küla, Rihkama küla, Puiatu küla, Leemeti küla, Kiini küla, Punaküla, Kõpu alevik, Supsi küla, Kanaküla, Kärsu küla, Väljaküla küla.

 Vaata ka 
 Viljandi – Kilingi-Nõmme tee (endine, registrinumbriga 56)
 Tartu-Viljandi tee (endine, registrinumbriga 48)

 Viited 

Kategooria:Eesti põhimaanteed